
	1․ Ընդհանուր դրույթներ

	1.1. Պաշտոնի անվանումը, ծածկագիրը
Աշխատանքի և սոցիալական հարցերի նախարարության նյութատեխնիկական և գնումների վարչության (այսուհետ՝ Վարչություն) պետ (ծածկագիրը՝ 10-33.7-Ղ4-2):
1.2. Ենթակա և հաշվետու է
Վարչության պետը հաշվետու և անմիջական ենթակա է Նախարարին, անմիջական հաշվետու է   Գլխավոր քարտուղարին։
1.3. Ենթակա և հաշվետու պաշտոններ
Վարչության պետին անմիջական ենթակա և հաշվետու են Վարչության Բաժինների պետերը:
1.4. Փոխարինող պաշտոնի կամ պաշտոնների անվանումները
Վարչության պետի բացակայության դեպքում նրան փոխարինում է Վարչության բաժինների պետերից մեկը։
1.5. Աշխատավայրը
Հայաստանի Հանրապետություն, ք. Երևան, Հանրապետության հրապարակ, Կառավարական տուն 3:

	2. Պաշտոնի բնութագիրը
  2.1. Աշխատանքի բնույթը, իրավունքները, պարտականությունները 
1. Կազմակերպում է Նախարարության տարեկան գնումների պլանի, անվանացանկերի պաշտոնական տեղեկագրում հրապարակման, փոփոխման և լրացման աշխատանքները:
2. Կազմակերպում է Գլխավոր քարտուղարի հրամանով նշանակված պատասխանատու ստորաբաժանումների հետ համատեղ, գնումների մասին Հայաստանի Հանրապետության օրենսդրությամբ (այսուհետ՝ օրենսդրություն) սահմանված կարգով Նախարարության կարիքների համար անհրաժեշտ ապրանքների, ծառայությունների և աշխատանքների գնման գործընթացները:
3. Կազմակերպում է գնումների մասին օրենսդրությամբ պահանջվող փաստաթղթերի (գնման պայմանագրեր, հաշվետվություններ, տեղեկատվություն) կազմումը և սահմանված կարգով ներկայացումը Հայաստանի Հանրապետության ֆինանսների նախարարություն (այսուհետ՝ լիազոր մարմին):
4. Կազմակերպում է «Գնումների պլանավորման և պայմանագրերի կառավարման» համակարգի (այսուհետ՝ համակարգ)  գործածման միջոցով մրցույթների հայտարարման, պայմանագրերի համակարգ մուտքագրման և կնքված պայմանագրերի հաշվետվությունների լիազոր մարմին ներկայացման, համակարգի միջոցով գնումների պլանի վարման և փոփոխությունների իրականացման աշխատանքները:
5. Կազմակերպում է էլեկտրոնային համակարգի միջոցով Էլեկտրոնային ձևով գնումների գործընթացը:
6. Կազմակերպում է գնման ընթացակարգի փաստաթղթերի (արձանագրություններ, պայմանագրեր, հրամաններ) կազմումը  և պատվիրատուի ղեկավարի հաստատման ներկայացնումը, ինչպես նաև դրանց պահպանումը:
7. Կազմակերպում է գնահատող հանձնաժողովի գործունեությունը և համապատասխանությունը օրենսդրության պահանջներին:
8. Կազմակերպում է սահմանված կարգով օրենսդրությամբ նախատեսված հրապարակումների իրականացման գործընթացները:
9. Կազմակերպում է Նախարարության կարիքների համար գնման պլանի և անվանացանկերի կազմման նպատակով Նախարարության կառուցվածքային ստորաբաժանումների կողմից ներկայացված հայտերի մշակման և ամփոփման աշխատանքները։
10. Կազմակերպում է Նախարարության կարիքների համար գնումների իրականացման նպատակով գնման հայտերի կազմումը  և հաստատման ներկայացումը։ 
11. Կազմակերպում է կնքված պայմանագրերով նախատեսված ապրանքների, աշխատանքների և ծառայությունների տեխնիկական բնութագրերին համապատասխանության վերաբերյալ տրված եզրակացության տրամադրումը։
12. Կազմակերպում է Նախարարության կողմից ձեռք բերված նյութական արժեքների ստացումը, դրանց պահեստավորումը, մուտքի փաստաթղթերի ձևակերպումը և տրամադրումը Նախարարության համապատասխան  վարչություն։
13. Կազմակերպում է Նախարարության պահեստներից նյութական արժեքների բացթողնման գործընթացը։
14. Կազմակերպում է նյութական արժեքների շարժի վերաբերյալ տեղեկատվության համադրման գործընթացը Նախարարության համապատասխան վարչության հետ։
15. Կազմակերպում է Նախարարությանն ամրակցված անշարժ և շարժական գույքի հետ կապված գործընթացների իրականացումը։
16. Կազմակերպում է Նախարարության ավտոտրանսպորտային միջոցների պետական գրանցման և դուրս գրման, տեխնիկական զննման, ապահովագրության, ամրակցման, վերանորոգման, տեխնիկական սպասարկման գործընթացների իրականցումը։
17. Կազմակերպում է Նախարարության վարչական շենքեր ներս բերվող և դուրս տարվող գույքի նկատմամբ հսկողությունը, ինչպես նաև իրավասու ստորաբաժանման հետ գույքի շարժի վերաբերյալ տեղեկատվության համադրումը։
18. Կազմակերպում է Նախարարության գույքի և հիմնական միջոցների գույքագրման աշխատանքների իրականացումը։
19. Կազմակերպում է ապրանքների տեսակավորման, «ՀԾ-Ձեռնարկություն» համակարգ մուտքագրման խմբավորման, և տեղափոխման աշխատանքների իրականցումը։
20. Կազմակերպում է ապրանքների գնահատման ու իրացման գործընթացները։
21. Կազմակերպում է ոչնչացման ենթակա ապրանքների ոչնչացման և համապատասխան հաշվետվությունների ներակայցման գործընթացները։
22. Կազմակերպում է այլ ընթացակարգերով տնօրինման ընդունված գույքի հաշվառման, պահպանության, գնահատման, իրացման կամ հանձնման աշխատանքների իրականացումը։

      Իրավունքները՝
1. Վերահսկել Վարչության Բաժինների կողմից նախապատրաստված Նախարարի հրամանների, այլ իրավական ակտերի և փաստաթղթերի վերաբերյալ մեթոդական պարզաբանումների և ուղեցույցերի մշակման աշխատանքները։
2. Պահանջել Նախարարության կարիքների համար պահպանման ծախսերով նախատեսված ապրանքների, աշխատանքների և ծառայությունների գնման գործընթացներին վերաբերյալ անհրաժեշտ նյութեր։
3. Նախարարության պատասխանատու կառուցվածքային ստորաբաժանումների ներկայացուցիչների հետ կազմակերպել առաջադրված խնդիրների լուծման շուրջ մասնագիտական և աշխատանքային քննարկումներ, պահանջել վերջիններիցս ներկայացնել հիմնավորումներ, փաստաթղթեր, օրենսդրությամբ սահմանված անհրաժեշտ տեղեկատվություն։
4. Նախարարության կառուցվածքային ստորաբաժանումների կողմից ներկայացված գնումների պլանի փոփոխությունների կամ լրացումների հայտերում ՀՀ օրենսդրության պահանջների խախտումներ, անճշտություններ կամ հիմնավորումների բացակայություն հայտնաբերելու դեպքում՝ դրանք վերադարձնել լրամշակման համապատասխան ստորաբաժանումներին։
5. Գնումների պլանավորման և պայմանագրերի կառավարման» համակարգի ֆունկցիոնալության, անվտանգության կամ տեխնիկական հնարավորությունների բարելավման վերաբերյալ լիազոր մարմնին (կամ ծրագրային սպասարկողին) ներկայացնել առաջարկություններ և տեխնիկական առաջադրանքներ։
6. Նախարարությանն ամրակցված անշարժ և շարժական գույքի կառավարման, հաշվառման գործընթացների իրականացման նպատակով՝ Նախարարության կառուցվածքային ստորաբաժանումներից պահանջել գույքի փաստացի վիճակի, տեխնիկական բնութագրերի և գույքագրման վերաբերյալ անհրաժեշտ տվյալներ ու հաշվետվություններ։
7. Ավտոտրանսպորտային միջոցների նպատակային օգտագործման, վառելիքի ծախսի և տեխնիկական վիճակի վերահսկման նպատակով՝ Նախարարության վարորդներից կամ ամրակցված պաշտոնատար անձանցից պահանջել համապատասխան հաշվետվություններ և անհրաժեշտ փաստաթղթեր։ 
8. Ստանալ հանձնաժողովի անդամներից անհրաժեշտ տեղեկություններ և պարզաբանումներ գնահատող հանձնաժողովի նիստերի ժամանակացույցի, օրակարգի և քննարկվող հարցերի վերաբերյալ։
9. Պահանջել գնման գործընթացների արդյունքում կնքված պայմանագրերի, իսկ պայմանագրերում փոփոխություններ կատարելու դեպքում համաձայնագրերի վերաբերյալ տեղեկատվությունը՝ գնումների պլանավորման և պայմանագրերի կառավարման (PPCM) համակարգի համար։



Պարտականությունները՝
1. Ապահովել Նախարարության գնումների գործընթացի ընդհանուր համակարգման և կազմակերպման աշխատանքները՝ համաձայն գնումների ոլորտը կարգավորող օրենսդրության պահանջների։
2. Ստուգել գնումների գործընթացներում ներգրավված կազմակերպություններին (և ստորաբաժանումներին) մեթոդական ու գործնական օժանդակության, ուղեցույցերի և պարզաբանումների տրամադրման աշխատանքները։
3. Վերահսկողություն իրականացնել կազմակերպությունների կողմից գնումների օրենսդրության պահանջների կատարման նկատմամբ, ամփոփել ստուգումների արդյունքները և ներկայացնել համապատասխան առաջարկություններ։
4. Ուսումնասիրել և գնահատել կառուցվածքային ստորաբաժանումների կողմից ներկայացված գնման հայտերի կազմման համապատասխանությունը գնումների մասին ՀՀ օրենսդրությամբ սահմանված պահանջներին, հսկել դրանցում առկա անհամապատասխանությունների արձանագրումը։
5. Վերահսկել Նախարարության գնումների անվանացանկի կազմման և սահմանված ժամկետներում ՀՀ ֆինանսների նախարարություն ներկայացման աշխատանքների իրականացման ընդհանուր գործընթացը։
6. Հսկել պատասխանատու ստորաբաժանման հայտերի հիման վրա գնումների պլանավորման և պայմանագրերի կառավարման (PPCM) համակարգում տվյալների մուտքագրումը և համապատասխան գնման գործընթացի ստեղծումը.Ապահովել  գնումների անվանացանկում կատարվելիք փոփոխությունների հայտերի կազմման և ՀՀ ֆինանսների նախարարություն ներկայացման գործընթացները:  
7. Ընթացք տալ Նախարարի նորմատիվ և անհատական հրամանների, ինչպես նաև  Գլխավոր քարտուղարի անհատական և ներքին հրամանների նախագծերի նախապատրաստման աշխատանքներին:
8. Ստուգել գնումներին վերաբերող փաստաթղթերի իրավական կարգավորման աշխատանքների իրականացումը:
9. Կազմակերպել և վերահսկել գնման ընթացակարգերին առնչվող փաստաթղթերի՝ օրենսդրությամբ սահմանված կարգով և ժամկետներում գնումների պաշտոնական տեղեկագրում (կայքում) հրապարակման գործընթացը։
10. Ստուգել Նախարարության կառուցվածքային ստորաբաժանումների կարիքների (ապրանքների, աշխատանքների և ծառայությունների) հավաքագրման, ընթացիկ գնահատման և դրանց ամփոփման աշխատանքները։
11. Ապահովել Նախարարության (կամ կառույցի) ապրանքանյութական արժեքների տեսակավորման, «ՀԾ-Ձեռնարկություն» համակարգ դրանց ճշգրիտ մուտքագրման, խմբավորման և ստորաբաժանումներ ըստ նշանակության տեղափոխման (բաշխման) աշխատանքների իրականացումը։
12. Ստուգել ավտոտրանսպորտային միջոցների տեխնիկական զննության աշխատանքների տրամադրման և ԱՊՊԱ պայմանագրերի կնքման աշխատանքները։

	3. Պաշտոնին ներկայացվող պահանջները
3.1. Կրթություն, որակավորման աստիճանը
Բարձրագույն կրթություն
Բավարարում է «Գնումների մասին» Հայաստանի Հանրապետության օրենքի  16-րդ հոդվածի 5-րդ մասով սահմանված պահանջին:
3.2. Մասնագիտական գիտելիքները
Ունի գործառույթների իրականացման համար անհրաժեշտ գիտելիքներ:
3.3. Աշխատանքային ստաժը, աշխատանքի բնագավառում փորձը
Հանրային ծառայության առնվազն երեք տարվա ստաժ կամ չորս տարվա մասնագիտական աշխատանքային ստաժ կամ տնտեսագիտության կամ պետական գնումների բնագավառում` չորս տարվա աշխատանքային ստաժ:
3.4. Անհրաժեշտ կոմպետենցիաներ
Ընդհանրական կոմպետենցիաներ՝
1. Աշխատակազմի կառավարում
2. Քաղաքականության վերլուծություն, մոնիթորինգ
3. Որոշումների կայացում
4. Ծրագրերի կառավարում
5. Խնդրի լուծում
6. Բարեվարքություն 
Ընտրանքային կոմպետենցիաներ՝
1. Բանակցությունների վարում
2. Փոփոխությունների կառավարում
3. Տեղեկատվական տեխնոլոգիաներ և հեռահաղորդակցություն
4. Ժամանակի կառավարում
5. Ֆինանսների և ռեսուրսների կառավարում
6. Ելույթների նախապատրաստում և կազմակերպում
7. Ժողովների և խորհրդակցությունների կազմակերպում և վարում

	4. Կազմակերպական շրջանակը
 4.1. Աշխատանքի կազմակերպման և ղեկավարման պատասխանատվությունը
Պատասխանատու է համապատասխան մարմնի կառուցվածքային ստորաբաժանման                                   աշխատանքների կազմակերպման և ղեկավարման  համար։
 4.2. Որոշումներ կայացնելու լիազորություններ				
Կայացնում է որոշումներ համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման  շրջանակներում։		
 4.3. Գործունեության ազդեցություն							
Ունի գերատեսչական մակարդակում աշխատանքների կազմակերպման և իր լիազորությունների իրականացման արդյունքում այլ անձանց վրա ազդեցություն։
 4.4. Շփումներ և ներկայացուցչություն							
Շփվում և որպես ներկայացուցիչ հանդես է գալիս տվյալ մարմնի, այլ պետական մարմինների և կազմակերպությունների ներկայացուցիչների,   ինչպես նաև օտարերկրյա  պետությունների և միջազգային կազմակերպությունների  ներկայացուցիչների հետ՝ իր իրավասությունների շրջանակներում:		
 4.5. Խնդիրների բարդությունը և դրանց լուծումը					
Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող կառուցվածքային ստորաբաժանման գործառույթներից բխող խնդիրները և դրանց տալիս լուծումներ կամ մասնակցում է այդ խնդիրների լուծմանը։



